बहरहाल, इसके पहले हम भारतीय संविधान सभा के बारे में कुछ जरूरी बातें जान लेते हैं।
बहरहाल, इसके पहले हम भारतीय संविधान सभा के बारे में कुछ जरूरी बातें जान लेते हैं। संविधान सभा के चुनाव जुलाई 1946 में हुए थे और इसकी पहली बैठक दिसंबर 1946 में हुई थी। इसके तुरंत बाद ही देश दो हिस्सों यानी भारत और पाकिस्तान में बंट गया। इसी के साथ संविधान सभा भी दो हिस्सो में बंट गई। एक भारत की संविधान सभा और दूसरी पाकिस्तान की संविधान सभा। इस बंटवारे और संविधान सभा की और जानकारियों को आप इस लिंक पर जाकर देख पढ़ सकते हैं। भारतीय संविधान को लिखने वाली जो संविधान सभा थी उसमें 299 सदस्य थे। इसके अध्यक्ष डॉ. राजेन्द्र प्रसाद थे। संविधान सभा ने 26 नवंबर 1949 को अपना काम पूरा कर लिया और 26 जनवरी 1950 को हमारा संविधान लागू हुआ। इसी दिन की याद में हम हर साल 26 जनवरी को गणतंत्र दिवस मनाते हैं।